amanoisuno/poet huggingface dataset:
贈郭駙馬 李端
青春都尉最風流，二十功成便拜侯。金距鬥雞過上苑，日暮吹簫楊柳陌，路人遙指鳳凰樓。方塘似鏡草芊芊，初月如鉤未上弦。新開金埒看調馬，今朝都尉如相顧，原脫長裾學少年。
宿淮浦憶司空文明 李端
愁心一倍長離憂，夜思千重戀舊遊。秦地故人成遠夢，別恨轉深何處寫，前程唯有一登樓。
送濮陽錄事赴忠州 李端
成名不遂雙旌遠，主印還為一郡雄。赤葉黃花隨野岸，聞說古書多未校，肯令才子久西東。
送馬尊師 李端
南入商山松路深，石床溪水晝陰陰。雲中采藥隨青節，武陵花木應長在，願與漁人更一尋。
題元注林園 李端
謝家門館似山林，碧石青苔滿樹陰。乳鵲眄巢花巷靜，獨有野人箕踞慣，過君始得一長吟。
野寺病居喜盧綸見訪 李端
青青麥壟白雲陰，古寺無人新草深。乳燕拾泥依古井，一臥漳濱今欲老，誰知才子忽相尋。
送皎然上人歸山 李端
適來世上豈緣名，適去人間豈為情。古寺山中幾日到，法主欲歸須有說，門人流淚厭浮生。
贈道士 李端
姓氏不書高士傳，形神自得逸人風。已傳花洞將秦接，終朝賣卜無人識，敝服徒行入市中。
題雲際寺准上人房 李端
高僧居處似天臺，錫仗銅瓶對綠苔。竹巷雨晴春鳥囀，獨夜焚香禮遺像，空林月出始應回。
山中寄苗員外 李端
鳥鳴花發空山裏，衡嶽幽人藉草時。既近淺流安筆硯，聞說潘安方寓直，與君相見漸難期。
憶故山贈司空曙 李端
漢主金門正召才，馬卿多病自遲回。舊山暫別老將至，知君素有棲禪意，歲晏蓬門遲爾開。
閑園即事贈考功王員外 李端
南陌晴雲稍變霞，東風動柳水紋斜。園林帶雪潛生草，今朝一望還成暮，欲別芳菲戀歲華。
寄廬山真上人 李端
高僧無跡本難尋，更得禪行去轉深。青草湖中看五老，更說謝公南座好，煙蘿到地幾重陰。
題覺公新蘭若 李端
頭白禪師何處還，獨開蘭若樹林間。鬼因巫祝傳移社，新齋結誓如相許，願與雷宗永閉關。
贈道者 李端
窗中忽有鶴飛聲，方士因知道欲成。來取圖書安枕裏，送客自傷身易老，不知何處待先生。
代棄婦答賈客 李端
玉壘城邊爭走馬，銅鞮市里共乘舟。鳴環動佩恩無盡，忍懷賤妾平生曲，獨上襄陽舊酒樓。
和李舍人直中書對月見寄 李端
名卿步月正淹留，上客裁詩怨別遊。素魄近成班女扇，盈手入懷皆不見，陽春曲麗轉難酬。
臥病聞吉中孚拜官寄元秘書昆季 李端
漢家采使不求聲，自慰文章道欲行。毛遂登門雖異賞，年少奉親皆願達，敢將心事向玄成。
江上逢柳中庸 李端
舊住衡山曾夜歸，見君江客憶荊扉。星沉嶺上人行早，今來唯有禪心在，鄉路翻成向翠微。
戲贈韓判官紳卿 李端
少尋道士居嵩嶺，晚事高僧住沃洲。齒發未知何處老，獨怪子猷緣掌馬，雪時不肯更乘舟。
送周長史 李端
青楓樹裏宣城郡，獨佐諸侯上板橋。江客亦能傳好信，別有空園落桃杏，知將絲組系蘭橈。
題故將軍莊 李端
曾將數騎過桑幹，遙對單于飭馬鞍。塞北征兒諳用劍，唯有老身如刻畫，猶期聖主解衣看。
夜投豐德寺謁海上人 李端
半夜中峰有磬聲，偶尋樵者問山名。上方月曉聞僧語，願得遠山知姓字，焚香洗缽過餘生。
塞上 李端
二十在邊城，軍中得勇名。卷旗收敗馬，占磧擁殘兵。覆陣烏鳶起，燒山草木明。塞閑思遠獵，師老厭分營。雪嶺無人跡，冰河足雁聲。李陵甘此沒，惆悵漢公卿。
送彭將軍雲中覲兄 李端
聞說蒼鷹守，今朝欲下鞲。因令白馬將，兼道覓封侯。略地關山冷，防河雨雪稠。翻弓騁猿臂，承箭惜貂裘。設伏軍謀密，坑降塞邑愁。報恩唯有死，莫使漢家羞。
奉贈苗員外 李端
朱戶敞高扉，青槐礙落暉。八龍承慶重，三虎遞朝歸。坐竹人聲絕，橫琴鳥語稀。花慚潘嶽貌，年稱老萊衣。葉暗新櫻熟，絲長粉蝶飛。應憐魯儒賤，空與故山違。
酬丘拱外甥覽余舊文見寄 李端
丘遲本才子，始冠即周旋。舅乏郤鑒愛，君如衛玠賢。禮將金友等，情向玉人偏。鄙俗那勞似，龍鍾卻要憐。投磚聊取笑，贈綺一何妍。野坐臨黃菊，溪行踏綠錢。岩高雲反下，洞黑水潛穿。僻嶺猿偷栗，枯池雁唼蓮。身居霞外寺，思發月明田。猶恨縈塵網，昏昏過歲年。
贈岐山薑明府 李端
昨夜聞山雨，歸心便似遲。幾回驚葉落，即到白頭時。雁影將魂去，蟲聲與淚期。馬卿兼病老，宋玉對秋悲。謝客才為別，陶公已見思。非關口腹累，自是雪霜姿。釀酒栽黃菊，炊粳折綠葵。山河方入望，風日正宜詩。牧豎寒騎馬，邊烽晚立旗。蘭凋猶有氣，柳脆不成絲。別後如相問，高僧知所之。
下第上薛侍郎 李端
蓬蓽春風起，開簾卻自悲。如何飄梗處，又到采蘭時。明鏡方重照，微誠寄一辭。家貧求祿早，身賤報恩遲。幸得皮存矣，須勞翼長之。銘肌非厚答，肉骨是前期。縱覺新人好，寧忘舊主疑。終慚太丘道，不為小生私。
奉和秘書元丞杪秋憶終南舊居 李端
高門有才子，能履古人蹤。白社陶元亮，青雲阮仲容。田園忽歸去，車馬杳難逢。廢巷臨秋水，支頤向暮峰。行魚避楊柳，驚鴨觸芙蓉。石竇紅泉細，山橋紫菜重。鳳雛終食竹，鶴侶暫巢松。願接煙霞賞，羈離計不從。
送歸中丞使新羅 李端
東望扶桑日，何年是到時。片帆通雨露，積水隔華夷。浩淼風來遠，虛冥鳥去遲。長波靜雲月，孤島宿旌旗。別葉傳秋意，回潮動客思。滄溟無舊路，何處問前期。
暮春尋終南柳處士 李端
龐眉一居士，鶉服隱堯時。種豆初成畝，還丹舊日師。入溪花徑遠，向嶺鳥行遲。紫葛垂苔壁，青菰映柳絲。偶來塵外事，暫與素心期。終恨遊春客，同為歲月悲。
雪夜尋太白道士 李端
雪路夜朦朧，尋師杏樹東。石壇連竹靜，醮火照山紅。再拜開金籙，焚香使玉童。蓬瀛三島至，天地一壺通。別客曾留藥，逢舟或借風。出遊居鶴上，避禍入羊中。過洞偏回首，登門未發蒙。桑田如可見，滄海幾時空。
得山中道友書寄苗錢二員外 李端
有謀皆轗軻，非病亦遲回。壯志年年減，馳暉日日催。還山不及伴，到闕又無媒。高臥成長策，微官稱下才。詩人識何謝，居士別宗雷。跡向塵中隱，書從穀口來。藥欄遭鹿踐，澗戶被猿開。野鶴巢雲竇，遊龜上水苔。新歡追易失，故思渺難裁。自有歸期在，勞君示劫灰。
酬前駕部員外郎苗發 李端
馬融方值校，閱簡複持鉛。素業高風繼，青春壯思全。論文多在夜，宿寺不虛年。自署區中職，同荒郭外田。山鄰三徑絕，野意八行傳。煮玉矜新法，留符識舊仙。涵苔溪溜淺，搖浪竹橋懸。複洞潛棲燕，疏楊半翳蟬。詠歌雖有和，雲錦獨成妍。應以馮唐老，相譏示此篇。
宿薦福寺東池有懷故園因寄元校書 李端
暮雨風吹盡，東池一夜涼。伏流回弱荇，明月入垂楊。石竹閑開碧，薔薇暗吐黃。倚琴看鶴舞，搖扇引桐香。舊筍方辭籜，新蓮未滿房。林幽花晚發，地遠草先長。撫枕愁華鬢，憑欄想故鄉。露餘清漢直，雲卷白榆行。驚鵲仍依樹，游魚不過梁。系舟偏憶戴，炊黍願期張。末路還思借，前恩詎敢忘。從來叔夜懶，非是接輿狂。眾病嬰公幹，群憂集孝璋。慚將多誤曲，今日獻周郎。
送王副使還並州 李端
並州近胡地，此去事風沙。鐵馬垂金絡，貂裘犯雪花。曾持兩郡印，多比五侯家。繼世新恩厚，從軍舊國賒。戍煙千里直，邊雁一行斜。想到清油幕，長謀出左車。
晚春過夏侯校書值其沉醉戲贈 李端
欹冠枕如意，獨寢落花前。姚馥清時醉，邊韶白日眠。曝褌還當屋，張幕便成天。謁客唯題鳳，偷兒欲覘氈。失杯猶離席，墜履反登筵。本是牆東隱，今為甕下仙。臥龍髯乍磔，棲蝶腹何便。阮籍供琴韻，陶潛餘秫田。人逢轂陽望，春似永和年。顧我非工飲，期君行見憐。嘗知渴羌好，亦覺醉胡賢。炙熟樽方竭，車回轄且全。噀風仍作雨，灑地即成泉。自鄙新豐過，遲回惜十年。
哭張南史因寄南史侄叔宗 李端
爭路忽摧車，沈鉤未得魚。結交唯我少，喪舊自君初。諫草文難似，圍棋智不如。仲宣新有賦，叔夜近無書。地閉滕公宅，山荒謝客廬。殲良從此恨，福善竟成虛。釀酒多同醉，烹雞或取餘。阮咸雖永別，豈共仲容疏。
長安感事呈盧綸 李端
十五事文翰，大兒輕孔融。長裾游邸第，笑傲五侯中。諫獵一朝寢，論邊素未工。蹉跎潘鬢至，蹭蹬阮途窮。貸布憐寧與，無金命未通。王陵固似戇，郭最遂非雄。斂板辭群彥，回車訪老農。詠詩懷洛下，送客憶山東。沈病魂神濁，清齋思慮空。羸將衛玠比，冷共鄴侯同。草舍才遮雨，荊窗不礙風。梨教通子守，酒是遠師供。捫虱欣時泰，迎貓達歲豐。原門唯有席，井飲但加蔥。少壯矜齊德，高年覺宋聾。寓書先論懶，讀易反求蒙。昔慕能鳴雁，今憐半死桐。秉心猶似矢，搔首忽如蓬。赤葉翻藤架，黃花蓋菊叢。聊將呈匠伯，今已學愚公。
遊終南山因寄蘇奉禮士尊師苗員外 李端
半嶺逢仙駕，清晨獨采芝。壺中開白日，霧裏卷朱旗。猿鳥知歸路，松蘿見會時。雞聲傳洞遠，鶴語報家遲。童子閑驅石，樵夫樂看棋。依稀醉後拜，恍惚夢中辭。海上終難接，人間益自疑。風塵甘獨老，山水但相思。願得燒丹訣，流沙永待師。
長安書事寄盧綸 李端
弱冠家廬岳，從師歲月深。翻同老夫見，殊寡少年心。及此時方晏，因之名亦沈。趨途非要路，避事樂空林。素業在山下，青泉當樹陰。交遊有凋喪，離別代追尋。向秀初聞笛，鐘期久罷琴。殘愁猶滿貌，餘淚可沾襟。勿以朱顏好，而忘白髮侵。終期入靈洞，相與煉黃金。
送郭良輔下第東歸 李端
獻策不得意，馳車東出秦。暮年千里客，落日萬家春。
妾薄命 李端
自從君棄妾，憔悴不羞人。唯餘壞粉淚，未免映衫勻。
送暕上人游春 李端
獨將支遁去，欲往戴顒家。晴野人臨水，春山樹發花。
晦日同苗員外游曲江 李端
晦日同攜手，臨流一望春。可憐楊柳陌，愁殺故鄉人。
溪行逢雨與柳中庸 李端
日落眾山昏，蕭蕭暮雨繁。那堪兩處宿，共聽一聲猿。
和張尹憶東籬菊 李端
傳書報劉尹，何事憶陶家。若為籬邊菊，山中有此花。
幽居作 李端
山舍千年樹，江亭萬里雲。回潮迎伍相，驟雨送湘君。
題雲際寺暕上人故院 李端
白髮匆匆色，青山草草心。遠公仍下世，從此別東林。
觀鄰老栽松 李端
雖過老人宅，不解老人心。何事殘陽裏，栽松欲待陰。
贈胡居士 李端
孔融過五十，海內故人稀。相府恩猶在，知君未拂衣。
薦福寺送元偉 李端
送客攀花後，尋僧坐竹時。明朝莫回望，青草馬行遲。
哭苗垂 李端
舊友無由見，孤墳草欲長。月斜鄰笛盡，車馬出山陽。
客行贈馮著 李端
旅行雖別路，日暮各思歸。欲下今朝淚，知君亦濕衣。
蕪城 李端
風吹城上樹，草沒城邊路。城裏月明時，精靈自來去。
贈山中老人 李端
白首獨一身，青山為四鄰。雖行故鄉陌，不見故鄉人。
拜新月 李端
開簾見新月，便即下階拜。細語人不聞，北風吹裙帶。
聽箏 李端
鳴箏金粟柱，素手玉房前。欲得周郎顧，時時誤拂弦。
贈何兆 李端
文章似揚馬，風骨又清羸。江漢君猶在，英靈信未衰。
同司空文明過堅上人故院 李端
我與雷居士，平生事遠公。無人知是舊，共到影堂中。
雜詩 李端
主第辭高飲，石家赴宵會。金谷走車來，玉人騎馬待。
感興 李端
香爐最高頂，中有高人住。日暮下山來，月明上山去。
問張山人疾 李端
先生沈病意何如，蓬艾門前客轉疏。不見領徒過絳帳，唯聞與婢削丹書。
江上送客 李端
故人南去漢江陰，秋雨蕭蕭雲夢深。江上見人應下淚，由來遠客易傷心。
閨情 李端
月落星稀天欲明，孤燈未滅夢難成。披衣更向門前望，不忿朝來鵲喜聲。
送劉侍郎 李端
幾人同去謝宣城，未及酬恩隔死生。唯有夜猿知客恨，嶧陽溪路第三聲。
重送鄭宥歸蜀因寄何兆 李端
黃花西上路何如，青壁連天雁亦疏。為報長卿休滌器，漢家思見茂陵書。
宿石澗店聞婦人哭 李端
山店門前一婦人，哀哀夜哭向秋雲。自說夫因征戰死，朝來逢著舊將軍。
與道者別 李端
聞說滄溟今已淺，何當白鶴更歸來。舊師唯有先生在，忍見門人掩淚回。
長門怨 李端
金壺漏盡禁門開，飛燕昭陽侍寢回。隨分獨眠秋殿裏，遙聞語笑自天來。
憶友懷野寺舊居 李端
自嫌野性共人疏，憶向西林更結廬。寄謝山陰許都講，昨來頻得遠公書。
聽夜雨寄盧綸 李端
暮雨蕭條過鳳城，霏霏颯颯重還輕。聞君此夜東林宿，聽得荷池幾番聲。
昭君詞 李端
李陵初送子卿回，漢月明時惆悵來。憶著長安舊遊處，千門萬戶玉樓臺。
春晚游鶴林寺寄使府諸公 李端
野寺尋春花已遲，背岩惟有兩三枝。明朝攜酒猶堪醉，為報春風且莫吹。